สรุปภาวะตลาดต่างประเทศ ประจำวันที่ 19 ก.พ. 2564
สรุปภาวะตลาดต่างประเทศ ประจำวันที่ 19 ก.พ. 2564
22 ก.พ. 2564

ดัชนีดาวโจนส์ตลาดหุ้นนิวยอร์กปิดทรงตัวเมื่อวันศุกร์ (19 ก.พ.) เนื่องจากนักลงทุนเทขายหุ้นกลุ่มเทคโนโลยีที่ทะยานขึ้นในช่วงที่ผ่านมาท่ามกลางการแพร่ระบาดของโรคโควิด-19 และเข้าซื้อหุ้นที่ปรับตัวตามภาวะเศรษฐกิจซึ่งจะได้ประโยชน์จากอุปสงค์ที่เพิ่มขึ้นทันทีที่การแพร่ระบาดของโรคโควิด-19 ชะลอตัวลง
ดัชนีเฉลี่ยอุตสาหกรรมดาวโจนส์ปิดที่ 31,494.32 จุด เพิ่มขึ้น 0.98 จุด หรือ +0.0031%, ดัชนี S&amp;P500 ปิดที่ 3,906.71 จุด ลดลง 7.26 จุด หรือ -0.19% และดัชนี Nasdaq ปิดที่ 13,874.46 จุด เพิ่มขึ้น 9.11 จุด หรือ +0.066%
 
ตลาดหุ้นยุโรปปิดบวกเมื่อวันศุกร์ (19 ก.พ.) โดยได้แรงหนุนจากการเปิดเผยข้อมูลเศรษฐกิจและผลประกอบการที่แข็งแกร่ง ซึ่งทำให้นักลงทุนเชื่อมั่นมากขึ้นเกี่ยวกับการฟื้นตัวของเศรษฐกิจในวงกว้าง
ดัชนี Stoxx Europe 600 ปิดตลาดที่ระดับ 414.88 จุด เพิ่มขึ้น 2.18  จุดหรือ +0.53%
ดัชนี CAC 40 ปิดที่ 5,773.55 จุด เพิ่มขึ้น 45.22 จุด หรือ +0.79%, ดัชนี DAX ปิดที่ 13,993.23 จุด เพิ่มขึ้น 106.30 จุด หรือ +0.77% และดัชนี FTSE 100 ปิดที่ 6,624.02 จุด เพิ่มขึ้น 6.87 จุด หรือ +0.10%
 
ตลาดหุ้นลอนดอนปิดบวกเมื่อวันศุกร์ (19 ก.พ.) เนื่องจากนักลงทุนขานรับสัญญาณการฟื้นตัวของเศรษฐกิจอังกฤษในเดือนนี้ และมีความหวังที่ว่าการฉีดวัคซีนต้านโรคโควิด-19 ให้กับประชาชนในวงกว้าง จะช่วยกระตุ้นให้เศรษฐกิจฟื้นตัวเร็วขึ้น
ดัชนี FTSE 100 ปิดที่ 6,624.02 จุด เพิ่มขึ้น 6.87 จุด หรือ +0.10%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อวันศุกร์ (19 ก.พ.) เนื่องจากนักลงทุนคาดว่า การผลิตน้ำมันดิบในรัฐเท็กซัสของสหรัฐจะกลับคืนสู่ภาวะปกติในไม่ช้านี้ หลังจากที่ต้องชัตดาวน์การผลิตจากผลกระทบของพายุฤดูหนาว
สัญญาน้ำมันดิบ WTI ส่งมอบเดือนมี.ค. ลดลง 1.28 ดอลลาร์ หรือ 2.1% ปิดที่ 59.24 ดอลลาร์/บาร์เรล และในรอบสัปดาห์นี้ ลดลง 0.4%
สัญญาน้ำมันดิบเบรนท์ (BRENT) ส่งมอบเดือนเม.ย. ลดลง 1.02 ดอลลาร์ หรือ 0.6% ปิดที่ 62.91 ดอลลาร์/บาร์เรล แต่ในรอบสัปดาห์นี้ เพิ่มขึ้น 0.8%
 
สัญญาทองคำตลาดนิวยอร์กปิดบวกเมื่อวันศุกร์ (19 ก.พ.) โดยได้แรงหนุนจากเงินดอลลาร์สหรัฐที่อ่อนค่าลง, การเปิดเผยข้อมูลเศรษฐกิจที่แข็งแกร่งของสหรัฐ และแนวโน้มที่สหรัฐจะออกมาตรการกระตุ้นเศรษฐกิจรอบใหม่
สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 2.4 ดอลลาร์ หรือ 0.14% ปิดที่ 1,777.4 ดอลลาร์/ออนซ์ แต่ยังคงร่วงลง 2.5% ในรอบสัปดาห์นี้ ซึ่งเป็นการร่วงลงรายสัปดาห์รุนแรงที่สุดนับตั้งแต่สัปดาห์ที่สิ้นสุดวันที่ 8 ม.ค.
สัญญาโลหะเงินส่งมอบเดือนมี.ค. เพิ่มขึ้น 17.6 เซนต์ หรือ 0.65% ปิดที่ 27.254 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 18.4 ดอลลาร์ หรือ 1.44% ปิดที่ 1,293.1 ดอลลาร์/ออนซ์
สัญญาพัลลาเดียมส่งมอบเดือนมี.ค. เพิ่มขึ้น 20.40 ดอลลาร์ หรือ 1.31% ปิดที่ 2,369.20 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (19 ก.พ.) เนื่องจากนักลงทุนขายดอลลาร์ซึ่งเป็นสกุลเงินปลอดภัย เพื่อเข้าซื้อสกุลเงินเสี่ยงอื่นๆ ที่ให้ผลตอบแทนสูงกว่า
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.26% สู่ระดับ 90.3648 เมื่อคืนนี้
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 105.49 เยน จากระดับ 105.68 เยน และดอลลาร์สหรัฐอ่อนค่าลงเมื่อเทียบกับดอลลาร์แคนาดา ที่ระดับ 1.2619 ดอลลาร์แคนาดา จากระดับ 1.2681 ดอลลาร์แคนาดา แต่ดอลลาร์สหรัฐแข็งค่าเมื่อเทียบกับฟรังก์สวิส ที่ระดับ 0.8967 ฟรังก์ จากระดับ 0.8964 ฟรังก์
ยูโรแข็งค่าเมื่อเทียบกับดอลลาร์สหรัฐ ที่ระดับ 1.2114 ดอลลาร์ จากระดับ 1.2085 ดอลลาร์, เงินปอนด์แข็งค่าขึ้นสู่ระดับ 1.4013 ดอลลาร์ จากระดับ 1.3974 ดอลลาร์ และดอลลาร์ออสเตรเลียแข็งค่าขึ้นแตะที่ระดับ 0.7865 ดอลลาร์สหรัฐ จากระดับ 0.7766 ดอลลาร์สหรัฐ
 